cyanic-selkie/wikianc huggingface dataset:
Hermannplatz (statio)
Hermannplatz id est Latine Forum Arminianum est area publica Ricardiani in regione Berolini Nova Colonia. Unum latus fori ubi pantopolium Karstadt est ad Montem Crucis pertinet.
Commeatus
In foro est quadrivium duarum linearum numeris 7 et 8 designatarum ferriviae subterraneae metropolitanae Berolinensis. Lineae numero 8 designatae proxima statio septentrionem versus est portae Cotbusiensis.
Mithaecus
Mithaecus (Graece ) fuit coquus et scriptor de re coquinaria qui saeculo V a.C.n. floruit. Siciliae incola, scientiam novam gastronomicam in Graeciam apportavit. Athenis operam dedisse dictus est necnon Spartae: hinc expulsum esse ut qui mores publicos corrupsisset. Plato in dialogo Gorgia eadem sententia celebravit sprevitque: Mithaecus ergo, primus omnium quorum nomina nobis traduntur, librum de re coquinaria composuerit. E quo libro unum tantum praeceptum ab Athenaeo in Deipnosophistis citatur perbreve (ut si "Laconicum" dixerimus) dialecto Dorica scriptum, qua dialecto tam in Sicilia quam Spartae in usu erat. De pisce Cepola macrophthalma disseritur: Auctore Archestrato, coqui Syracusani caseum piscibus aspergere solebant, aliis deprecantibus.
Belgae
Belgae fuerunt populus Celtarum, lingua Gallica loquentes, qui tempore belli Gallici a Caesare annis fere 58-51 a.C.n. gesti Galliam boreo-orientalem Britanniamque austro-orientalem regebant. Belgae Gallicae sub imperio Romano ab eis annis comprehensi sunt, maiore parte intra fines provinciae Galliae Belgicae. Belgae Britannicae post expeditionem Claudii, anno 43 inceptam, civitatem constituerunt in provincia Romana Britannia, urbe capitali Ventis Belgarum.
Sostratus (Demetrii sectator)
Sostratus (Graece ), qui saeculo IV a.C.n. exeunte floruit, fuit inter annos 306 et 295 a.C.n. sectator regis Demetrii Poliorcetae; pro eo, ut videtur, militibus in insula Samo praefuit. Laudatus est ab Ephesiis qui eum civem receperunt.
Indrus Montanelli
Indrus Montanelli (natus Ficecli in regione Italiae Tusciae die 22 Aprilis 1909; Mediolani die 22 Iulii 2001 mortuus) fuit illustris etiam rerum gestarum scriptor et diurnarius Italicus, qui inter alia propter genus acuminis saepe stomachosum notus erat. Montanelli multos annos diario Il Corriere della Sera operam dedit. Ab anno 1974 usque ad annum 1994 Montanelli fuit diarii "Il Giornale" et postea annum unum "La Voce" dux.
Vita
Montanelli, scholae ducis filius, iurisprudentiae Florentiae studuit ubi doctoris insigne consecutus est, sed postea etiam in Francia accurate Gratianopoli studuit.
Primus vere ut diurnarius Montanelli, qui antea tamen operam pro aliquis libellis dederat, scripsit anno 1934 accurate Lutetiae pro diario Paris-Soir.
Cum anno 1935 Italia Fascistica Aethiopiam oppugnavit Montanelli voluntariam militiam secutus est et in Africa puellam indigenam in matrimonium duxit et cum ea inter bellum vixit.
Mercimonium
Mercimonium est quaelibet res quae vendi et emi potest, praeter operationes et apparitiones. In oeconomia, ad normam dispositum, mercimonium est essentiale communeque bonum, cuius qualitates ab emptoribus perfecte definiuntur et cognoscuntur; mercimoniorum igitur procreatores et commercializatores inter se aemulari nequeunt, excepto in veni pretio. Mercimonio crebro "specialitates," praesertim in industria chemica, opponuntur. Exempla:
Indrus Montanelli
Vita
Ab anno 1938 usque ad annum 1973 Montanelli apud primum diarium Italico Il Corriere della Sera operam dedit. Anno 1951 operis  Pantheon minore gratia Praemium Bagutta accepit. Anno 1974 Montanelli fuit inter conditores novi diarii Il Giornale, cuius dux usque ad annum 1994 fuit.
Themison Samius
Themison Samius (Graece ), qui saeculo IV a.C.n. exeunte floruit, fuit dux classis pro Antigono Monophthalmo et Demetrio Poliorceta; annos 314 et 306 a.C.n. militavit.
Indrus Montanelli
Vita
Die 2 Iunii 1977 Montanelli a tromocratarum grege brigatorum rubrorum vulneratus est.
Mercimonium
Saepenumero fabricata, aliae res mercimonia esse possunt si valorem habent.
Telesphorus (Antigoni nepos)
Telesphorus, qui saeculo IV a.C.n. exeunte floruit, Antigoni Monophthalmi nepos, fuit inter annos 323 et 301 a.C.n. huius regis sectator.
Indrus Montanelli
Vita
Anno 1994 propter dissensiones cum diarii Il Giornale domino, negotiorum homine et ab illo tempore etiam politicorum perito Silvio Berlusconi, iterum novum diarium "La Voce" condidit, quod tamen anno iam insequenti male evenit. Ergo post multos annos Montanelli ad Il Corriere della Sera" rediit et ibi usque ad mortem mansit.
Sotimus Cyrenaeus
Sotimus Dosithei f. Cyrenaeus (Graece ), qui saeculo IV a.C.n. exeunte floruit, Antigoni Monophthalmi coaevus, fuit anno circiter 303 a.C.n. huius regis filiique Demetrii Poliorcetae miles; eo enim tempore, archonte Pherecle, Athenienses Sotimum decreto laudaverunt (Koumanoudes (1986)) suadente Stratocle.
Universitas Bristoliensis
Universitas Bristoliensis (Anglice: University of Bristol) est universitas publica Bristolii anno 1905 constituta.
Kottbusser Tor (statio)
Porta Cotbusiensis Germanice Kottbusser Tor Berolini est nomen areae publicae atque urbis regionis atque stationis ferriviariae metropolitanae in Monte Crucis. Nonnumquam haec regio etiam Klein-Istanbul appellatur vel "Constantinopolis Minor" quia ibi multi Turci habitant.
Historia
Hic olim saeculis XVIII et XIX porta muri teloniarii fuit ubi via Cotbusium versus incepit. Ea via appellatur vicina portae parte via, parte autem a porta longinquius remota agger Cotbusiensis.
Commeatus
Hic est statio ferriviaria lineae metropolitanae elevatae numero 1 et subterraneae numero 8. Proxima statio lineae 8 meridiem versus est Fori Arminiani.
Coordinata geographica
52.49917°N, 13.41806°W
Provincia Barolensis Andriensis Tranensis
Provincia Barolensis Andriensis Tranensis (Italiane: Provincia di Barletta-Andria-Trani) est provincia Italiae anno 2004 constituta, circiter 393.769 incolarum, in Regione Apulia sita, cuius signum est BT.
Ne falsum quidem
Facta est locutio a Volfgango Pauli, physico mechanicae quanticae, pro alacribus perversae neglegentisque mentis contradictionibus notissimo (Shermer 2006), de quo Rudulfus Ernestus Peierls anno 1960 scripsit: "Amicus vulgatos iuvenis physici commentarios ei monstravit quos non esse magni momenti putavit, sed de quo eius opinionem volebat scire. Ille autem "Non modo est non rectum" maestus inquit, "sed ne falsum quidem" (Theodisce: Das ist nicht nur nicht richtig, es ist nicht einmal falsch). In scientia et philosophia, haec locutio nunc appellatur principium falsificabilitatis.
Significationes
Argumenta "ne falsa quidem" bene sint formata, sed ratione de qualibet naturae re careant, sicut in sententia "Animae sunt immortales" (quia nomen animae non bene definitur), vel ea revera sint ineptiae, significatione carentes, sicut in nonnullis Time Cube ('Cubi Temporis') scriptionibus. In locutione "ne falsum quidem" inest notio quod etiam argumentum falsum sit melius.
Locutio "ne falsum quidem" saepe adhibetur ad pseudoscientiam scientiamve malam describendam, et fere habetur derogatio (Burkeman 2005).
Locutio etiam significationem scientiae adquisivit quae est sincera et in hodierna doctrina scientifica condita, sed potest neque in praedictione adhiberi neque falsum fieri (Anglice: falsified). Tales coniecturae statuta artis praecepta non sequuntur, etiam si in lingua scientifica dicantur. "Ne falsum quidem" adeo ad partes theoriae superchordarum adhibetur quandoquidem ea theoria, quamquam in mathematica eleganti expressa, neque praedictiones neque examina hactenus praebet (Woit 2007).
Emmanuel Pacquiao
Emmanuel Pacquiao, cognomine Manny notus (natus in Kibawe, oppido provinciae Bukidnon Insularum Philippinarum, die 17 Decembris 1978), est senator et pyctes vel pugil, Philippinus. Ex anno 2010 fuit etiam membrum Camerae Repraesentantium Philippinarum. Ex anno Iunii 2016 est senator. Mense Septembri 2021, Manny Pacquiao electionem praesidentialem suam petitionem 2022 denuntiavit.
Solon Stratonis filius
Solon Stratonis filius (Graece ) Bargyliae incola, qui saeculo IV a.C.n. exeunte floruit, Antigoni Monophthalmi coaevus, fuit inter annos 304 et 302 a.C.n. regis Demetrii Poliorcetae miles in expeditione Graeca; eo enim tempore, suadente Stratocle, Athenienses Solonem decreto laudaverunt.
Ambiani
Ambiani fuerunt populus Galliae antiquae stirpis Celtarum gregisque Belgarum, lingua Gallica loquentes. A tempore belli Gallici a Caesare annis fere 58-51 a.C.n. gesti, Ambiani sicut populi vicini sub imperio Romano comprehensi sunt. Civitatem Ambianensem in provincia Galliae Belgicae constituerunt, urbe capitali Samarobriva. Saeculo fere IV p.C.n. dioecesis Ambianensis ecclesiae Christianae constituta est, eisdem fere limitibus quibus civitas Gallica, Samarobriva sede episcopali.
Psalmus 48
Psalmus 48 (enumeratione Graeca psalmus 47 dictus) libri Psalmorum verbis "Magnus Dominus" incipit; etiam habet superscriptionem: "Canticum. PSALMUS. Filiorum Core" (sic in Nova Vulgata). In hoc psalmo psalmista gloriam et robur Sionis canit.
Gabriella Mistral
Gabriella Mistral (nata Lutilla Godoii et Alcaiaga Vicugna in oppido Chilia die 7 Aprilis 1889; mortua Novi Eboraci 10 Ianuarii 1957) fuit poetria, legatus, et paedagogica Chilenae, anno 1945 Praemio Nobeliano Litteraturae laureata, primum in Hibero-America.
Bruno Maderna
Bruno Maderna (natus Bruno Grossato Venetiae die 21 Aprilis 1920 – mortuus est cancro pulmonum die 13 Novembris 1973 Darmstadii) fuit concentus magister et musicae novae compositor Italicus XX saeculi. Alumnus fuit, deinde professor conservatorii Venetiarum.
Psalmus 48
Ioannes Calvinus, theologiae Reformationis fautor, sic argumentum psalmi descripsit: Hoc Psalmo celebratur memorabilis quaedam Ierosolymae liberatio, quum in eius excidium conspirassent multi Reges. Ubi autem Propheta (quisquis fuerit author) Deo gratias egit, occasione inde sumpta, magnificis elogiis foelicem eius urbis statum extollit, quod Deum habeat perpetuum salutis suae custodem. Neque enim satis fuissetm pios sentire et agnoscere semel Dei manu se fuisse servatos, nisi in posterum confiderent se Dei eiusdem praesidio salvos fore, quia in populum peculiarem adoptati essent. Ideo Propheta in eo praecipue insistit, non frustra in monte Sion erectum esse sanctuarium Dei, sed illic invocari eius nomen, ut in populi sui salutem virtus eius conspicua appareat. Porro ex argumento colligere licet, Psalmum post mortem Davidis fuisse compositum. Fateor quidem Davidi infestos fuisse quosdam exteros Reges, nec per eos stetisse quominus Ierosolymam funditus delerent: huc usque tamen progressos fuisse non legimus, ut eam obsidione premerent, ut oportuerit admirabili Dei virtute reprimi illorum conatus. Potius credibille est notari tempus Regis Achaz, quo soluta repente fuit obsidio in summa desperatione, vel etiam tempus Iosaphat, et Asaph: quia tunc scimus non nisi caelesti auxilio Ierosolymam ab extrema clade mirabiliter servatam fuisse. Hoc quidem pro certo tenendum est, specimen unum Dei gratiae proponi fidelibus, in quo agnoscant bene et foeliciter secum agi, quod domicilium sibi elegerit Deus in monte Sion, unde ipsis in salutem praesideat.
Verba psalmi
Haec sunt verba psalmi 48 (47) ex versione vulgata Clementina: 1 Psalmus cantici. Filiis Core, secunda sabbati. 2 Magnus Dominus et laudabilis nimis, in civitate Dei nostri, in monte sancto eius. 3 Fundatur exsultatione universae terrae mons Sion; latera aquilonis, civitas regis magni. 4 Deus in domibus eius cognoscetur cum suscipiet eam. 5 Quoniam ecce reges terrae congregati sunt; convenerunt in unum. 6 Ipsi videntes, sic admirati sunt, conturbati sunt, commoti sunt. 7 Tremor apprehendit eos; ibi dolores ut parturientis: 8 in spiritu vehementi conteres naves Tharsis. 9 Sicut audivimus, sic vidimus, in civitate Domini virtutum, in civitate Dei nostri: Deus fundavit eam in aeternum. 10 Suscepimus, Deus, misericordiam tuam in medio templi tui. 11 Secundum nomen tuum, Deus, sic et laus tua in fines terrae; iustitia plena est dextera tua. 12 Laetetur mons Sion, et exsultent filiae Iudae, propter iudicia tua, Domine. 13 Circumdate Sion, et complectimini eam; narrate in turribus eius. 14 Ponite corda vestra in virtute eius, et distribuite domos eius, ut enarretis in progenie altera. 15 Quoniam hic est Deus, Deus noster in aeternum, et in saeculum saeculi: ipse reget nos in saecula.
Sopolis (Antigoni miles)
Sopolis (Graece ), qui saeculo IV a.C.n. exeunte floruit, Antigoni Monophthalmi coaevus, fuit inter annos 323 et 301 a.C.n. huius regis miles; ille enim cum Hierone et Machaone eo anno a Polemaeo iuxta Iasum positus est ad hanc urbem defendendam. Inscriptio Iasia foedera refert inter hos milites, pro urbe agentes, et Ptolemaeum.
Curtius Bodewig
Curtius (vulgo: Kurt) Bodewig (natus 26 Aprilis 1955 Rheniburgi ) vir publicus Germaniae et sodalis Socialis Democraticae Factionis Germaniae (SPD) est.
Iuventus et Munus
Post scholam finitam Bodewig primo tirocinium mercatoris aedificiorum fecit, deinde anno 1976 maturitatem adeptus est. Tum ad annum 1981 hoc munere victum sibi paravit. Deinde diversis officiis collegii opificum laboravit.
Familia
Bodewig maritus est et duos liberos genuit.
Cursus honorum
Anno 1973 Bodewig sodalis SPD factus est. Anno 1998 primo in Dietam Foederalem electus est et ad electionem anni 2009 mansit. 20 Martii 2000 Bodewig secretarius statalis in Administerio Foederali Commeatus et Aedificiorum nominatus est. Postquam administer Reinhardus Klimmt a magistratu se recessit, Bodewig 20 Novembris 2000 a cancellario foederali Gerhardus Schröder (SPD) ipse Administer Commeatus et Aedificiorum nominatus est. Hoc officium 22 Octobris 2002 post elctionem Parlamenti amisit.
Consilia
Bodewig Administro portorium electronicum autocinetorum onerariorum in viis latioribus introductum est: Longe automata, quae hoc portorium custodirent, non sine vitiis fungebantur.
Post officium
Bodewig nunc inter alia editor diurnii Res Publica Berolinensis (Theod.: Berliner Republik) est.
Hecuba
Hecuba (Graece Ἑκάβη) in mythologia Graeca est uxor Priami regis Troiani et mater multorum liberorum. Eius clarissimus filius est Hector. Filia Regis Dymantis, ancilla data Ulixi ad finem Belli Troiani, et umbra frequentavit Cheroresen post mortem. Alia legenda circumferebatur, Hecubam ob multitudinem calamitatum in latrantem canem mutatam esse.
Antonius Hopkins
Antonius Hopkins, vulgo plenius Philip Anthony Hopkins (natus die 31 Decembris 1937 in oppido Margam iuxta Port Talbot Glamorganensis comitatus), alumnus Collegii Artium Musicae et Scaenicae Cambrici et Regalis Academiae Artis Scaenicae, est celeber actor Cambricus, qui postea civis Americanus factus est.
Pelliculae selectae
thumb|Antonius Hopkins
Gulielmus Johnson Sollas
thumb|right|260px|Gulielmus Johnson Sollas (1849-1936) Gulielmus Johnson Sollas (Anglice: William Johnson Sollas natus est die 30 Maii 1849 - mortuus est die 20 Octobris 1936) fuit professor geologiae et zoologiae Anglicus.
Bodo Hombach
Bodo Hombach (natus 19 Augusti 1952 Muhlhemii ) vir publicus Germaniae et sodalis Socialis Democraticae Factionis Germaniae (SPD) est.
Iuventus et Munus
Hombach tirocinium technici telegraphici fecit et annis 1967 - 1970 hoc munere vivit. Tum maturitatem accepit et annis 1973 - 1978 Thuiscoburgi sociali labori studebat et diploma adeptus est. Tum secretarius collegii opificum Rhenaniae Septentrionalis-Vestfaliae fuit.
Cursus honorum
Hombach sodalis SPD est et annis 1991 - 1998 legatus senatus terrae Rhenaniae Septentrionalis-Vestfaliae erat. Paucis mensibus anni 1998 et administer oeconomiae huius terrae fuit. 22 Octobris 1998 Gerhardus Schröder (SPD) cancellarius foederalis eum Administrum Foederalem Officiorum Praecipuorum nominavit et praesidem Officii Cancellarii fecit. Hoc officio non diutius quam ad annum 1999 fungebatur, cum commissarius specialis Unionis Europaeae ad obtinendam pecuniae stabilitatem factus est.
Consilia
Hombach Schröder saepe contra sodalem Anscharium Lafontaine, qui ad sinistram SPD ducere in animo habuit, adiuvit.
Post officia publica
Ab anno 2002 praeses domus editoriae magnae est.
Veneti (Gallia antiqua)
Veneti fuerunt populus Galliae antiquae stirpis Celtarum, lingua Gallica loquentes, in regione Armorica. A tempore belli Gallici a Caesare annis fere 58-51 a.C.n. gesti, Veneti sicut populi vicini sub imperio Romano comprehensi sunt. Civitatem Venetensem in provincia Gallia Lugdunensi constituerunt, urbe capitali Dariorigo. Saeculo fere IV p.C.n. dioecesis Venetensis ecclesiae Christianae constituta est, eisdem fere limitibus quibus civitas Gallica, Dariorigo sede episcopali.
Provincia Barensis
Provincia Barensis (alia nomina: Provincia Barii, Provincia Bariensis) (Italiane Provincia di Bari) fuit provincia Italiae usque ad diem 31 Decembris 2014, in regione Apulia sita, cuius caput fuit Barium et cuius signum fuit BA.
Provincia Barensis est Apulia, quae paene totum Agrum Barianum transit.
Raimundus Bernardus Evans
Evans et Livingston tres Praemia Academiae pro Optimo Cantico Novo abstulerunt: anno 1948 pro cantico "Buttons and Bows" in pellicula The Paleface; anno 1950 pro cantico "Mona Lisa" in pellicula Captain Carey, U.S.A.; et anno 1956 pro cantico "Que Sera Sera" in pellicula The Man Who Knew Too Much ab Alfredo Hitchcock moderato, cantico a Doris Day cantato. Alium canticum popularis quod Evans et Livingston pro pellicula confecerunt est "Tammy," pro pellicula Tammy and the Bachelor (1957) compositum. Nominatum est hoc carmen pro Praemium Academiae pro Optimum Canticum.
Provincia Barensis
Historia
Die 1 Ianuarii 2015 provincia abrogata est; in locum eius successit Urbs metropolitana Barensis.
Raimundus Bernardus Evans
Evans et Livingston etiam musicam pro seriebus televisificis, inter quas Bonanza et Mr. Ed, confecerunt. Eorum canticum Christi Natalis, "Silver Bells," pro pellicula The Lemon Drop Kid, Bob Hope ostentanti (1951), nunc factum est acceptissimum illius temporis canticum. Anno 1958, Evans et Livingston nominati sunt pro Praemium Tony pro ludo musico Oh, Captain!.
Provincia Barensis
Municipia in provincia Barensi
Municipia in provincia Barensi, cum capite, 41 fuerunt.
Raimundus Bernardus Evans
Evans ipse interdum cum Henrico Mancini, Max Steiner, et Victore Young conlaboravit.
Provincia Barensis
Municipia novae provinciae Barulo-Andria-Tranensis
Quondam (ante 2008) ad provinciam Barensem pertinebant, at hodie Barolensem-Andriensem-Tranensem:
Raimundus Bernardus Evans
Evans, natus Iudaicus, tandem religione ordinata erravit, quam maiorem violentiae mundi causam appellavit (Bloom 2006).
Evans obiit in urbe Angelopolite anno aetatis suae 92, festo die anniversario quadragensimo secundo mortis Nat King Cole, qui canticum "Mona Lisa" magni fecerat.
Theodotus (dux classis)
Theodotus (Graece ), qui saeculo IV a.C.n. exeunte floruit, Antigoni Monophthalmi coaevus, fuit annis 314 et 313 a.C.n. huius regis dux classium. Eodem tempore quo Perilaus exercitum a Lycia Ciliciam usque, Theodotus naves conduxit quas Antigonus in insula Rhodo confici iusserat. Ambo iuxta Aphrodisiam a militibus Ptolemaei capti sunt; Thodotus in proelio vulneratus post aliquot dies mortuus est.
Agger
Agger (-is, m.) (a verbo aggerere, i.e. ad-gerere) est constructio plerumque oblonga, quasi murus aut vallum, e terra aut aliis materiis dissolutis confecta. Aggeres adhibentur aut olim adhibebantur ad urbes aut castra munienda, ad urbes munitas oppugnandas, ad vias stratas aut ferreas substruendas, ad undas arcendas, ad terras flumini aut mari adiacentes inundatione arcendas et ad fluctum fluminis aut freti obstruendum.
Munitio urbium castrorumque
Urbes et castra antiquitus saepe aggeribus muniebantur. Saepissime agger cum fossa praeposita coniuncte ducebatur ita ut terra quae ad fossam faciendam effossa erat in aggeris constructionem adhiberetur. Plerisque urbibus agger postea muro instructus est. Sic Ardeae agger septimi saeculi, muro quarti saeculi a.C.n. auctus, usque adhuc conservatus est. Romae quoque pars Muri Serviani aetate etiam classica Agger vocabatur. Qui muro magno instructus cum fossa praeposita muniebat partem urbis humiliorem inter montes Quirinalem et Esquilinum sitam. Castra Romana quoque aggere fossaque praeposita cingebantur. Summo aggere valli (i.e. pali acuti) imponi solebantur. Agger vallis ita instructus vallum dicebatur.
Oppugnatio urbium castrorumque
In oppugnatione quoque urbium castrorumque aggeres saepe adhibebantur. Iuxta munimenta iaciebantur ita ut oppugnatores facile ea conscenderent aut eorum defensores telis infestarent. Nonnumquam tota urbs aut castra aggeribus ita cingebantur ne quisquam exiret neu subsidia arma alimentave inferrentur.
Theotimides
Theotimides (Graece ), qui saeculo IV a.C.n. exeunte floruit, Antigoni Monophthalmi sectator, Samios adiuvit dum in exsilio ante annum 322 a.C.n.; ob hanc rem ante annum 306 a.C.n. a Samiis in inscriptione laudatus est.
Andes (discretiva)
Andes significare potest:
Vertigo (pellicula)
Vertigo est pellicula anno 1958 edita ab Alfredo Hitchcock, moderatore cinematographico Britannico secundum mythistoriam D’Entre les morts a Petro Boileau et Thoma Narcejac scriptam. In pellicula, quam homines docti Americani Pellicularum Instituti anno 2007 nona quod ad pulchritudinem pertinet cinematographicae historiae putant, agunt histriones :
Kléber Dadjo
Kléber Dadjo (natus anno 1914; mortuus anno 1979) fuit breviter Togi praeses ad interim post seditionem anno 1967 inter quam  Nicolaus Grunitzky depositus est. Paulo post ipse Kléber Dadjo a Gnassingbé Eyadéma praesidentia remotus est.
Hypothalamus
Hypothalamus (a Graeco ὑποθαλαμος 'infra thalamum') sive hypothalamium est glandula corporis hominis animaliumque mammalium, pars diencephali cerebri quae nonnullos parvos nucleos effectus varios habentes continet. Una ex functionibus principalibus est systema nervosum cum systemate endocrine coniungere per glandulam pituitariam (hypophysin).
Hypothalamus neurohormonta effundit, qui alacritatem glandulae pituitariae et ergo inspiciunt
Regio rostralis
Hac area atribuuntur nucleus praeopticus periventricularis et nucleus supraopticus (SON) et nucleus suprachiasmaticus (SCN).
Regio posterior
Hac area atribuuntur nucleus posterior, nucleus tuberomammillaris.
Area intermedia
Hac area atribuuntur nuclei sequentes: nucleus dorsalis, nucleus dorsomedialis, nucleus arcuatus (sive nc. infundibularis), nucleus periventricularis, nucleus periventricularis posterior, area retrochiasmatica, nuclei tuberales laterales, nucleus ventromedialis.
Areae laterales
Hac area atribuuntur nuclei tuberales laterales.
Thorax Larissaeus (saeculum 4 a.C.n.)
Thorax Larissaeus (Graece ), qui saeculo IV a.C.n. exeunte floruit, Antigoni Monophthalmi amicus, anno 301 a.C.n. iuxta eum in proelio iuxta Ipsum participavit cadaveremque regis interfecti protexit.
Hieronymus Robbins
Hieronymus Robbins (natus Jerome Wilson Rabinowitz Manhatae 11 Octobris 1918; ibidem mortuus 29 Iulii 1998) fuit choreographus, director, saltator, et choragus theatralis Americanus, qui operam ballationi dedit, in Broadway et in pelliculis et spectaculis televisificis. Inter opera quibus operam dedit erant On the Town, Peter Pan,, High Button Shoes, The King and I, The Pajama Game, Bells Are Ringing, West Side Story, Gypsy, et Fiddler on the Roof. Robbins Praemium Tony quinquies et Praemia Academiae bis accepit. Kennedy Center Honors praeterea accepit. Something to Dance About, pellicula documentaria de eius vita et opere, in PBS rete televisifico anno 2009 emissa, praemia Emmy et Peabodianum eodem anno acceperunt.
Robbins mense Iulio 1998, duos menses postquam Les Noces iterum in scaenam produxerat, apoplexia cerebri passus est, ac domi Manhatae die 29 Iulii 1998 obiit. Eodem vespere, lumina Broadwaiana paulisper hebetata sunt, laudibus debitis elatis. Corpore cremato, pulveres super Oceanum Atlanticum sparsi sunt.<!--
Andecavi
Andecavi sive Andes fuerunt populus Galliae antiquae stirpis Celtarum, lingua Gallica loquentes. A tempore belli Gallici a Caesare annis fere 58-51 a.C.n. gesti, Andecavi sicut populi vicini sub imperio Romano comprehensi sunt. Civitatem Andecavensem in provincia Gallia Lugdunensi constituerunt, urbe capitali Iuliomago. Saeculo fere IV p.C.n. dioecesis Andecavensis ecclesiae Christianae constituta est, eisdem fere limitibus quibus civitas Gallica, Iuliomago sede episcopali.
Iulia Masina
Iulia Masina (nata Fani Sancti Georgii de Plano iuxta Bononiam die 22 Februarii 1921; Romae cancro pulmonum die 23 Martii 1994 mortua), ab anno 1943 clari moderatoris cinematographici Friderici Fellini uxor, fuit notissima actrix Italica.
Suessiones
Suessiones fuerunt populus Galliae antiquae stirpis Celtarum, lingua Gallica loquentes. A tempore belli Gallici a Caesare annis fere 58-51 a.C.n. gesti, Suessiones sicut populi vicini sub imperio Romano comprehensi sunt. Civitatem Suessionensem in provincia Gallia Lugdunensi constituerunt, urbe capitali Augusta Suessionum. Saeculo fere IV p.C.n. dioecesis Suessionensis ecclesiae Christianae constituta est, eisdem fere limitibus quibus civitas Gallica, Augusta Suessionum sede episcopali.
Theocritus Chius
Theocritus Chius (Graece ), qui saeculo IV a.C.n. exeunte floruit, fuit rhetor et sophista, Metrodori discipulus, Theopompi inimicus, qui saepe obiurgationes contra Alexandrum Macedonem Aristotelemque Alexandri praeceptorem protulit. Iussu Antigoni Monophthalmi ob vituperationibus (hunc enim "Cyclopem" agnominaverit) interfectus est, sed quo anno nescitur. Opera eius deperdita sunt.
Petrus Richard
Petrus Richard (natus Pierre Richard Maurice Charles Léopold Defays Valencenis die 16 Augusti 1934) est histrio et comoedus Francicus.
Medesanum
Medesanum (Italiane: Medesano) est oppidum et municipium Italiae, circiter 10 750 incolarum, in Regione Aemilia-Romania et in provincia Parmensi situm. Incolae Medesanenses appellantur.
Alia nomina
Alia nomina sunt: Metasianus, Medesianus, Medisianus, Metaxianus.
Historia
Medesanum statio in via Francigena fuit, quae in Aevo Medio peregrinos Romam duxit. In itinerario Sigerici, Fidentia, cum nomine Metane, statio XXXV fuit.
Vici et Loci in municipio Medisiani
Miano, Ramiola, Roccalanzona, Sant'Andrea Bagni, Santa Lucia, Varano
Leonhardus Eulerus
Leonhardus Eulerus (Theodisce Leonhard Euler; natus Basileae die 15 Aprilis 1707, mortuus Petropoli die 18 Septembris 1783) fuit mathematicus, physicus, astronomusque Helveticus qui multas res magni momenti, praesertim in calculo infinitesimali, theoria graphorum, topologia, atque theoria numerorum, invenit. Multas appellationes notationesque introduxit, ut notionem functionis mathematicae, quae etiamnunc, praecipue in analysi, adhibentur. Etiam inventiones in mechanica, dymanica fluidorum, optica, astronomia, atque theoria musicae fecit.
Maiorem vitae adultae partem Petropoli in imperio Russico et Berolini in Prussia vixit.
Euler saepe unus ex insignissimis fecundissimisque mathematicis omnium temporum habetur. Traditur Petrus Simon Laplace de eo dixisse, "Lisez Euler, lisez Euler, c'est notre maître à tous" (Legite Eulerum, legite Eulerum, qui est omnium nostrum magister).
Vita
Eulerus Basiliae filius pastoris Pauli Euleri (1670–1745) natus est. Studia in universitate natalis civitatis apud Ioannem Bernoullii exercuit, et se summi mathematici ingenii praebuit. Danielo Bernoullii favente ab anno 1727 Petropoli in Academia Scientiarum Caesarea laborabat, anno 1726 adiunctus et anno 1731 professor eius factus. A rege Friderico Magno anno 1741 in Academiam Borussicam vocatus, Berolinum venit (in Academia Petropolitana tamen ut socius honoratus mansit).
Ab anno 1766, ab imperatrice Catharina II invitatus, iterumque Petropoli docuit. Caecitate affectus ultimis decem et septem vitae suae annis maximam sui operis partem Petropoli composuit. Iam Academiarum Petropolitanae, Borussicae, Turinensis, Olisiponensis, Basiliensis et Francicae socius, anno 1782 etiam sodalis Academiae Artis et Scientiarum Civitatum Foederatarum electus est. Anno sequente, haemorrhagiae intracerebralis causa mortuus, in sepulcreto lutheranico Smolenscensi Petropoli sepultus est, sed anno 1957 cadaver ad necropolim saeculi XVIII prope monasterium Alexandri Nevensis eodem urbe motus est.
Adeptiones scientificae
Prompta consecutio Euleri identitas:
Quantitatibus constantibus duabus nomen Euleri insunt:
Opera
Dicitur Eulerus in historia scientiarum inter maximos mathematicos fuisse, primus functionis verbo ut significaret mathematicam locutionem velut y = F(x) usus etiamque primus methodum analyseos in scientia physicae adhibitans.
Opera collecta eius inter sexaginta et octoginta volumina in quarto ligata complent, hoc est plus quam opera ullius alius mathematici. Summa operum Leonhardi Euleri cura commissionis Eulerianae apud casam editoriam Birkhaeuser Basileae edita est.
Introductio in analysin infinitorum
Opus hoc iam in praefatione exemplo Euleri facultatum bene docendi ostendit, quasi consilio generaliter valido: "Saepe numero animadverti, maximam difficultatum partem, quas Matheseos cultores in addiscenda analysi infinitorum offendere solent, inde oriri, quod, Algebra communi vix apprehensa, animum ad illam sublimiorem artem appellant: quo fit, ut non solum quasi in limine subsistant, sed etiam perversas ideas illius infiniti, cuius notio in subsidium vocatur, sibi forment." Dein explicavit divisionem in libros duos, primus ad meram analysin respiciens, secundus ad Geometriam et analysin infinitorum.
Thermometrum
Thermometrum est instrumentum quod temperaturam vel inclinationem thermodynamicam metitur. Thermometra in industria ad rationes continendas et ordinandas, studio status caeli, medicina, atque investigatione scientifica late adhibentur.
Prima genus thermometri fuit thermoscopium, quod Galilaeus Galilaei anno 1593 excogitavit. Thermometrum hodiernum, hydrargyro utens, a Daniele Gabriele Fahrenheit inventum est.
Academia Kiioviensis Mohileana
Historia
Condita in 1632, Collegium Kijovense Mohileanum (in honorem metropolitae Petri Mohilae nominatum) levatum in anno 1658 ad statum academiae (universitatis) est, et nominabatur Academia Kiioviensis Mohileana.
Valencenae
Valencenae sive Valentiana est urbs Francica Hanoniensis 43'471 incolarum (anno 2011) praefecturae Septentrionis in regione boreali Septentrione et Freto.
Proelium ad Creciacum
Proelium ad Creciacum die 26 Augusti 1346 inter copias Francicas duce rege Philippo VI et Anglicas duce rege Eduardo III pugnatum est. Francicis victis, Eduardus III Calesium obsedit et insequenti anno cepit. In hac pugna socius regis Franciae caecus rex Bohemiae Iohannes Luxeburgensis cecidit.
Zenodotus Halicarnassensis
Zenodotus Halicarnassensis (Graece ), qui saeculo IV a.C.n. exeunte floruit, Demetrii Poliorcetae coaevus, fuit anno 303 a.C.n. huius regis miles et ob hanc rem ab Halicarnassiis et Troezeniis laudatus.
Zoes (Antigoni miles)
Zoës (Graece ), qui saeculo IV a.C.n. exeunte floruit, Antigoni Monophthalmi coaevus, fuit inter annos fere 307 et 301 a.C.n. huius regis miles et ob hanc rem ab Atheniensibus in inscriptione laudatus ( 16 no. 59).
Gnaeus Arrius Augur
Gnaeus Arrius Augur (quando natus mortuusve sit, nescimus) senator Romano initio saeculi secundo erat. Anno 121 consulatum ordinarium administravit.
Zoilus Cyprius
Zoilus Cyprius (Graece ) fuit machinator qui pro rege Demetrio Poliorcete ad obsidionem Rhodi annis 305/304 a.C.n. laboravit.
Manius Acilius Aviola (consul 122)
Manius Acilius Aviola (quando natus sit mortuusve, nescimus) senator Romanus initio secundi saeculi erat. Anno 122 consulatum ordinarium gessit.
Provincia Verbanensis Cusiana Oscelensis
Provincia Verbanensis Cusiana Oscelensis (Italice provincia del Verbano-Cusio-Ossola) est provincia Italiae, circiter 161.412 incolarum, in regione Pedemontio sita, cuius caput est Verbania et cuius signum est VB.
Historia
Anno 2004 Verbanus-Cusius-Oscela Pedemontii nova provincia condita est; ex territorio Provincia Novariaensi creata est.
Municipia in Provincia Verbanensi-Cusiana-Oscelensi
Municipia in Provincia Verbanensi-Cusiana-Oscelensi, cum urbe, 74 sunt. Urbes, oppida et communia provinciae Latine vocari possunt :
Pictavi
Pictavi seu Pictones fuerunt populus Galliae antiquae stirpis Celtarum, lingua Gallica loquentes. A tempore belli Gallici a Caesare annis fere 58-51 a.C.n. gesti, Pictavi sicut populi vicini sub imperio Romano comprehensi sunt. Civitatem Pictaviensem in provincia Aquitania constituerunt, urbe capitali Limono. Saeculo fere IV p.C.n. dioecesis Pictaviensis ecclesiae Christianae constituta est, eisdem fere limitibus quibus civitas Gallica, Limono sede episcopali.
Mons Rubeus ad Mare
Mons Rubeus ad Mare (alia nomina: Mons Russus, Mons Ruber) (Italiane: Monterosso al Mare) est oppidum Italiae ac municipium, circiter 1 470 incolarum, in Regione Liguria ac in Provincia Spediensi situm. Incolae Monterubrini vel Monterubrenses appellantur.
Historia
Die 25 Octobris 2011, vicus a aquis rivorum, pluviis incitatis, magnum damnum accepit.
Pharaonensis (pagus Portugalliae)
Pharaonensis (Lusitane Distrito de Faro) est pagus Portugalliae totus provinciae traditionali Algarbiae congruens. Septemtrione districtu Pacis Iuliae, oriente Hispaniae et meridie, et occidente Oceano Atlantico finitimus est. Eius area 4960 chiliometrorum quadratorum est (decimus maximus Lusitanicus districtus). Incolae residentes anno 2006 421 528 sunt. Districtus caput est Ossonoba.
Districtus Ossonobensis in sedecim communia (Luse municípios) subdividitur quae sunt inferiora:
Algarbia Lusitaniae una regio exacte definita, ergo una regio sine administraiva divisione confusa est. Districtus Ossobonae seu ad traditionalem seu ad praesentem regionem Algarbiae correspondet, quae vicissim quoque unam homonymam statisticam subregionem constituit.
Xenopithes (mortuus 316 a.C.n.)
Xenopithes (Graece ), qui saeculo IV a.C.n. exeunte floruit, Antigoni Monophthalmi coaevus, fuit inter annos 323 et 316 a.C.n. huius regis sectator. Anno 319 a.C.n. Perdiccae sectatores octo iussu Antigoni incarcerati sunt, Xenopithe vigile; quem anno 316 captivi effugerunt Xenopithemque interfecerunt.
Valor
Valor est vocabulum Latinitatis posterioris. Valor indicat quantum aliqua res homini seu animali valet. Sed etiam res ipsae valores esse possunt.
Quaedam res, quae magnum usum habet, dicitur magnum valorem habere. Panis exempli gratia hominibus magno usui est, ergo magnum valorem seu valorem extrinsecus habet. Alii dicant panem ipsum valor intrinsecus pro hominibus esse.
In oeconomia valor est terminus technicus sui generis.
Hierocles Alexandrinus
Hierocles Alexandrinus (Ἱεροκλῆς ὁ Ἀλεξάνδρειος) fuit philosophus Graecus Neoplatonicus, Alexandriae nativus, qui saeculo V ineunte floruit. Athenis discipulus fuit Plutarchi Atheniensis; Alexandriae et postea Constantinopoli docuit. E scriptis Hieroclis nobis servatur commentarius in Aurea carmina Pythagorea; insuper fragmenta habemus operis De providentia et fato aliorumque nonnullorum.
Lingua Uzbecica
Lingua Uzbecica est membrum familiae linguarum Altaicae, et sub-familiae linguarum Turcarum. Similis est linguis Turcis ut linguae Chirgisicae, Caracalpachicae, Tartaricae, et Cypcachica.
Linguam Uzbecicam loquuntur in Uzbecia (ubi lingua publica est) et in partibus Afganiae Tadzikistaniaeque.
Lucius Corellius Neratius Pansa
Lucius Corellius Neratius Pansa (quando natus sit mortuusve, nescimus) senator Romanus initio secundi saeculi erat. Filius fuit Corelliae Hispullae, filiae Quinti Corellii Rufi, qui anno 78 consul suffectus erat. Ipse anno 122 consulatum ordinarium gessit
Nicolaus Grunitzky
Nicolas Grunitzky (natus patre oriundo e Germania matre e Togo in Atakpamé die 5 Aprilis 1913; propter autocineti sinistri casus vulnera Lutetiae mortuus est die 27 Septembris 1969), machinator, fuit post seditionem contra praesidem Sylvanum Olympio Togi praeses a die 16 Ianuarii 1963 usque ad diem 13 Ianuarii 1967 cum ipse a seditione a Gnassingbé Eyadéma ducta depositus est. Postea Grunitzky exsul in Litus Eburneum fugit.
Mediolanum (nomen)
Mediolanum est nomen Gallicum vel Celticum multis locis habitatis in Gallia antiqua datum. De ratione huius nominis ab eruditis diu disputatum est.
Aristonicus Carystius
Aristonicus Carystius (Graece ), qui saeculo IV a.C.n. exeunte floruit, fuit sphaerista in aula Alexandri Macedonis. Huic, ut videtur, Athenienses civitatem necnon coronam auream dederunt ( II(2) no. 385, si fragmentum recte reconstructitur); eodem obsequia heroica ante annum 290 a.C.n. Eretrii ( XII.9 207 v. 41).
Silvanectes
Silvanectes seu Sulbanectes fuerunt populus Galliae antiquae stirpis Celtarum, lingua Gallica loquentes. A tempore belli Gallici a Caesare annis fere 58-51 a.C.n. gesti, Silvanectes sicut populi vicini sub imperio Romano comprehensi sunt. Civitatem Silvanectensem in provincia Gallia Lugdunensi constituerunt, urbe capitali Augustomago. Saeculo fere IV p.C.n. dioecesis Silvanectensis ecclesiae Christianae constituta est, eisdem fere limitibus quibus civitas Gallica, Augustomago sede episcopali.
Vascones (hodierni)
Vascones (Vasconice euskaldunak ; Hispanice vascos ; Francice basques) sunt indigena grex ethnicus cuius proprietates sunt lingua Vasconica, cultura communis, et maiores cum Vasconibus Aquitanisque antiquis genetice communicati. Vascones ex regione oriuntur finesque plerumque habitant qui Terram Vasconicam diutissime appellantur, fines circa occidentales Pyrenaeorum radices in litore Sinus Cantabrici iacentes, qui partes Hispaniae septentrionalis mediaeque et Franciae meridianae occidentalisque coniungunt.
AEIOU
A.E.I.O.U. sunt litterae compendiariae sententiae Habsburgorum quam imperator Fridericus eius nominis III. (1415o natus, 1493o mortuus) pro insigni usus est.
Historicus Alfonsius Lhotsky interpretationes litterarum collegit. Nonnullae sunt hae:
Aliae sunt:
Populus dixit linguae Germanicae sermone locali:
Eugenius Rosenstock-Huessy (1888o natus, 1973o mortuus) anno 1951o ita interpretatus est: Austria Europae Imago Onus Unio''.
Ianine Butcher
Ianina Butcher, Patriciae Butcher et Francisci Butcher filia, est meretrix in in serie televisiva a BBC creata EastEnders.
Abdalonymus
Abdalonymus (Graece ), qui saeculo IV a.C.n. exeunte floruit, Alexandri Macedonis et Antigoni Monophthalmi coaevus, ab Alexandro anno 332 a.C.n. rex Sidonis creatus est.
Pretium
Pretium est quantitas pecuniae quam venditor alicuius mercimonii vendendo poscitur.
Pretium fere valore rerum determinatur. Thomas Aquinas de pretio dicit quod "iustum pretium rerum quandoque non est punctaliter determinatum, sed magis in quadam aestimatione consistit, ita quod modica additio vel minutio non videtur tollere aequalitatem iustitiae."
Pretium in aequilibrio ab aemulatione mercatoria esse dicitur cum oblatum et quaesitum aequantur.
Valor (oeconomia)
Valor in oeconomia aut ad usum rerum spectat aut ad rationem qua aliqua res cum alia mutatur.
Sokodé
Sokodé est Togi urbs secunda a maxima, sedes praefecturae Tchaoudjo, sedes regionis centralis, inter fluvios Mo et Mono iacens. Ab urbe Lome chiliometris 339 distat. Circiter 113 000 incolarum habet, quorum maior pars religioni Islamicae haerent. Plures ad populum Tem pertinent et lingua Tem vel Kotokoli loquuntur.
Valor (oeconomia)
Paene numquam autem nostra aetate res invicem mutantur sed semper cum pecunia. Haec mutationis ratio pretium dicitur.
Sokodé
Aer
In Sokodé duo sunt tempora pluviarum (a mense Aprili ad mensem Octobrem) et siccum.
Valor (oeconomia)
Thomas Aquinas: "...carius vendere, vel vilius emere rem, quam valeat, est secundum se iniustum et illicitum."
Valor usualis
Oeconomici classici sicut Adamus Smith vel David Ricardo distinguebant inter valorem commutativum et usualem, quod theoriam valoris constat. Omnes res usum habent qui eius valorem efficit. Valor usualis tabulae exempli gratia eo est quod super tabula res ponere potes.
Ioannes Philippus Kirnberger
Ioannes Philippus Kirnberger (natus Saalfeld/Saale in Thuringia die 24 Aprilis 1721; Berolini mortuus die 27 Iulii 1783) fuit compositor et musicae peritus Germanicus.
Anna Amalia Borussiae
Anna Amalia Borussiae (Berolini die 9 Novembris 1723; ibidem mortua die 30 Martii 1787), Borussiae regis Friderici II soror fuit compositrix Germanica.
Agapius (scriptor de re rustica)
Agapius (nomine saeculari Athanasius Lando) fuit monachus montis Athonis et scriptor operis Graeci de re rustica cuius titulus est Geoponicum (Agapius) ("Geoponicum"), Iacobo Medice Manioti dicatum. In hoc libro de se nonnulla dicit: quod Venetiis ova gallinarum quattuor aspera venundata olim cognovit; quod in insula Scyro, ubi monachi montis Athonis villam habent, uvas longissime conservatas vidit. Praecepta confectionis vini sine uvis se didicisse dicit a Russo quodam secum ab inimicis incarcerato.
Pithagoras Amphipolitanus
Pithagoras Amphipolitanus (Graece ), qui saeculo IV a.C.n. exeunte floruit, sacerdos et haruspex, mortem Hephaestionis et Alexandri Macedonis praedixit; etiam (sicut ipse Aristobulo praetendit) mortem Perdiccae et Antigoni Monophthalmi.
Balverine
Balverine est horribile monstrum simile lycanthropo in ludo computatrali Fable. Contra hostiles beluas huius generis lusor praecipue contendere debet apud Witchwood (Latine 'Silva maleficae') et Darkwood ('Silva obscura'), regiones regni Albionis.
Ernestus Calindri
Ernestus Calindri ( natus Certalti die 5 Februarii 1909 – Mediolani die 9 Iunii 1999 mortuus est) fuit histrio  thetralis, cinematographicus et  televisivus  Italicus.
Gulielmus Beer
Gulielmus Beer (Berolini natus 14 Ianuarii 1797; ibidem mortuus die 27 Martii 1850), compositoris Iacobi Meyerbeer frater, fuit argentarius et astronomus Germanicus.
Tofus calcareus
Tofus calcareus, rarum saxi calciti genus geologicum, est asperum crassumque calcii carbonatis sedimentum, quod a praecipitatione chemica ex aqua calcium immoderate liquefactum continenti formatur. Tofus calcarius cum saxo vulcanico tofo cinereo appellato non confundendus est.
Tofi calcarei sedimentum septem praecipitationis modis fit:
Sunt prominentes inclutaeque tofi calcarei turres in Lacu Mono et apud Fastigia Trona in California. Tofus calcarius etiam est in Armenia longe lateque diffusus.
Lingua Atropatenica
Lingua Atropatenica ad familiam Turcicam linguarum Altaicarum pertinet, sicut lingua Turcica, cui maxime assimilatur. Atropatenice loquuntur in Atropatene (ubi lingua nationalis est) circa 9 000 000 hominum, in Irania boreoccidentali (in provinciis Atropatene Occidentali et Orientali, Ardebilia et Casbino, ubi inter linguas regionales numeratur) circa 23 000 000.
Stasanor Soleus
Stasanor Soleus (Graece ), qui saeculo IV a.C.n. exeunte floruit, e Solis ortus, Alexandri Macedonis socius et Antigoni Monophthalmi coaevus, fuit ab anno 329 a.C.n satrapa Ariae et ab anno insequenti Drangianae. Anno 320 a.C.n. placuit in Pacto Triparadisi Stasanorem satrapam Bactriae et Sogdiae constituere.
Singularis
Singularis rem unicam significat, quae sui generis propriam qualitatem habet. Hic ad hosce usus refertur:
Margarita Mitchell
Margarita Mitchell (nata Atlantae Georgiae die 8 Novembris 1900; ibidem propter autocineti sinistri casus vulnera mortua est die 16 Augusti 1949) fuit scriptrix Americana, cuius clarissima mythistoria est Gone with the Wind qui Bellum Civile Americanum tractat, secundum quam pellicula eiusdem tituli (vide Gone with the Wind) edita est. Anno 1937, huius operis gratia etiam Praemium Pulitzer accepit.
Quintus Corellius Rufus
Quintus Corellius Rufus (nescimus, quando natus sit, mortuus est anno 98) senator Romanus erat primo saeculo. Patria eius Laus Pompeia civitas erat. Filiam unam Corelliam Hispullam habuit, matrem Lucii Corellii Neratii Pansae, consulis anni 122. Eam anno 105 consul designatus Gaius Caecilius Strabo accusavit, Plinius Minor defendebat.
Aetius (doxographus)
''Haec pagina agit de Aëtio doxographo. Si aliud aut alium quaeris, qui Aetius vocatur, vide Aetius''
Quintus Corellius Rufus
Ipse consul suffectus anno 78 fuit, deinde anno 82 legatus Augusti pro praetore Germaniae Superioris. Domitianum imperatorem clam reprehendit. A Nerva emptione agri Italiae mandatus est, quod distribueretur. Anno 98 mortem sibi conscivit cibis negandis.
Aetius (doxographus)
Aëtius fuit scriptor doxographicus primo aut fortasse altero saeculo p.C.n. Opiniones philosophorum physicorum collegit in opere nunc deperdito cuius titulus (De placitis collectio) fuisse videtur. Opus, etsi ipsum deperditum est, Hermannus Diels tamen ex aliorum auctorum operibus magna ex parte reconstruxit. In eo, in quinque libros et multa capitula diviso, opiniones philosophorum physicorum thematice exponuntur: in omni capitulo, suae uni quaestioni physicae vel metaphysicae dicato, quid cuique philosopho de ea quaestione placuerit, enumeratur. Ita Aëtius nobis est unus e gravissimis fontibus ad opiniones philosophorum antiquorum cognoscendas.
Reconstructio ab Hermanno Diels suscepta
Hermanno Usener, doctoratus sui fautore, hortante, Diels cogitationem intendit in similitudines verbales in duobus operibus doxographicis observatas, scilicet Stobaei Eclogis Physicis et Pseudo-Plutarchi De placitis philosophorum physicorum. Censuit haec duo ex uno eodemque fonte hausisse, quem haud alium esse perspexit atque Aëtium, scriptorem aliter ignotum a Theodoreto in Curatione affectionum Graecarum citatum. His rebus observatis Diels constituit Aëtii opus ex his tribus auctoribus reconstrui posse. Ut huius reconstructionis ratio melius intellegatur, necesse est modum operandi uniuscuiusque horum trium operum comprehendere:
His rebus perspectis Diels ita egit. Primum Pseudo-Plutarchi textum ordine conservato in columnis sinistris posuit. Inde pro omni capitulo in columnis dextris lemmata Stobaei, quae ex eodem capitulo sumpta esse coniecit, addidit. Postremo in ima parte paginarum verba Theodoreti et aliorum scriptorum, quae ex Aëtii aut Pseudo-Plutarchi operibus derivata esse credidit, collocavit.
Robertus Parsons (compositor)
Robertus Parsons (natus 1535 - mortuus in Ianuario 1572) fuit compositor Anglicus. Quamvis pauca de vita Roberti sciuntur, fieri potest quia in iuventute chorista erat, nam usque ad 1562 Ricardum Bower magristrum choristarum apud Aediculam Regalem adiuvabat. 17 Octobris 1563 Robertus clericus Capellae Regalis creatus est. Opus eius constat aliquot compositiones tum sacrae tum saeculares, non exceptis notissimo Ave Maria et diversis operibus instrumentalibus. Creditur obiisse in Ianuario 1572 in aquis amnis Trisantonae tempestate hiemnali turbidis mersus. Fieri potest quia doctor fuit Gulielmo Byrd qui apud Capellam regalem ei successit.
Tlepolemus Pythophanis filius
Tlepolemus Pythophanis filius (Graece ), qui saeculo IV a.C.n. exeunte floruit, Alexandri Macedonis et Antigoni Monophthalmi coaevus, fuit satrapa Carmaniae ab anno 325 a.C.n. usque ad 315 et fortasse postea.
Complexus Oedipodis
Complexus Oedipodis est ratio psychoanalysis, cuius valor extra psychoanalysin dubius restat. Notio in opere S. Freudii Totem und Tabu explicatur. Sensu lato complexus Oedipodis universitatem motuum mentis ambivalentium, desideriorum, et dulcium et inimicorum, quae infans, profectione sua psychosexuali ineunte, contra parentes suos sentiat, cingit, quo fit, ut inscia optata sexualia alteri parti parentium, odium autem alteri dantur.
Ioseph Dessì
Ioseph Dessì (Carali natus die 7 Augusti 1909; Romae mortuus die 6 Iulii 1977) fuit scriptor Italicus. Anno 1972 operis Paese d'Ombre gratia Praemium Strega accepit.
Thomas Bodley
Thomas Bodley (natus Exoniae die 2 Martii 1544; mortuus Londinii die 28 Ianuarii 1612) fuit legatus et bibliothecarius Anglicus. Nam ab anno 1597 vitam dicavit restitutioni et amplificationi bibliothecae Universitatis Oxoniensis apud Collegium Mertonense, quae nomen eius (Bibliotheca Bodleiana) fert.
Pedes (discretiva)
Pedes dici potest de: